- Concluzia acționarului majoritar din Giulești
- Ce le-a cerut jucătorilor
Dan Șucu știe de ce Rapid a "distrus-o" pe FCSB cu 4-0. Patronul giuleștenilor a vorbit despre diferența mare de scor, de la partida cu liderul Ligii 1, din ultima etapă a sezonului regular.
După victoria uriașă obținută pe Arena Națională, elevii lui Cristiano Bergodi au relansat lupta pentru titlu. Rapid a intrat în play-off la 5 puncte diferență față de FCSB.
Dan Șucu știe de ce Rapid a "distrus-o" pe FCSB cu 4-0
Dan Șucu a dezvăluit că nu s-a așteptat ca echipa sa să o învingă pe FCSB la o asemenea diferență de scor. Totuși, acționarul majoritar al echipei din Giulești a spus că jucătorii trebuie să rămână cu picioarele pe pământ, meționând că Rapid a câștigat doar o bătălie, nu un întreg război.
"Nu m-am așteptat și acum mă gândesc cum de am putut… Pentru că echipa adversă este una puternică. Mie mi-a dat sentimentul unei echipe puternice. În mod cert nu și-a spus ultimul cuvânt.
Ceea ce știu sigur că nu ne dorim este sentimentul acela de a pluti… Am discutat lucrul acesta, sunt convins că toată lumea înțelege diferența dintre o bătălie și un război. Am plutit și noi altădată.
E timpul să stăm cu picioarele pe pământ și să înțelegem exact despre ce este vorba. Pentru că plutirea lor e cea care i-a trimis la plimbare. Probabil că data viitoare nu vor mai pluti", a spus Dan Șucu, la fanatik.ro.
Jucătorul de la Rapid care a stârnit un interes uriaș
Jucătorul de la Rapid care a stârnit un interes uriaș. Giuleștenii au parte de un sezon excelent de Liga 1, iar oamenii lui Cristiano Bergodi sunt la mare căutare.
Dan Șucu, patronul giuleștenilor, a recunoscut că un om din lotul echipei sale a făcut câteva meciuri bune și că mai mutle cluburi s-au interesat de serviciile acestuia.
Este vorba despre Xian Emmers, care a jucat bine în debutul campionatului, dar care s-a accidentat în luna octombrie a anului trecut. Dan Șucu a dezvăluit faptul că a primit o serie de oferte interesante pentru o posibilă mutare, dar și că lucrurile s-au complicat, atunci când jucătorul s-a accidentat.
"Vă dau exemplul lui Emmers. A făcut 5-6 meciuri foarte bune şi am primit deja oferte interesante. Din păcate, s-a accidentat. Campionatul României este foarte vizibil, iar prezenţa la Rapid este şi mai vizibilă.
Este o vitrină excepţională. În mod cert şi Rrahmani va merge într-un campionat şi mai puternic decât al nostru dacă va concretiza. Şi nu este singurul. Ceea ce este important pentru rapidişti…
Să înţeleagă că dacă există o profitabilitate din acest transfer va fi tot în folosul Rapidului pentru a căuta şi pentru a aduce jucători foarte buni. Nu plec cu bani acasă", a spus Dan Șucu, potrivit sursei menționate anterior.